INFORMASJON OM SAMARBEIDS- OG ARBEIDSMILJØUTVALGET (SAMU)

Lov om barnehager pålegger alle barnehager å ha et samarbeidsutvalg (SU) bestående av to foreldrerepresentanter og to personalrepresentanter. Foreldrene velges på høstens første foreldremøte, og personalrepresentantene velges på høstens planleggingsdager. Daglig leder har møte-, forslags- og uttalerett.

I henhold til vedtektene skal barnehagen også ha et arbeidsutvalg (AMU). Arbeidsmiljøutvalget består av barnehagens to verneombud og to representanter for eierne valgt av og blant barnehagens styremedlemmer.

I Blindern Barnestuer har vi slått sammen samarbeidsutvalget (SU) og arbeidsmiljøutvalget (AMU) til SAMU.

I følge Lov om barnehager og barnehagens vedtekter skal samarbeidsutvalget være kontaktskapende og samordnende. Samarbeidsutvalget skal aktivt arbeide for, og sette i gang, tiltak som kan bidra til å skape kontakt mellom de ulike parter som er knyttet til barnehagen.

SAMU skal bli forelagt, og har rett til å uttale seg i saker som er av viktighet for barnehagens innhold, virksomhet, arbeidsmiljø og forholdet til foreldrene. Utvalget skal fastsette årsplan for det pedagogiske arbeidet. SAMU gjennomfører arbeidsplassundersøkelser annet hvert år og behandler resultatene fra disse. Oslo kommune sender ut bruker/foreldreundersøkelser som Blindern Barnestuer deltar i de årene det ikke er arbeidsplassundersøkelse. SAMU behandler resultatene.

SAMU har besluttende og rådgivende myndighet innenfor arbeidsmiljøsaker. Utvalget kan fremme saker til styret. Dersom barnehagen ikke drives innenfor rammene som settes av gjeldende lov, forskrifter, barnehagens vedtekter og barnehagens budsjett, skal samarbeidsutvalget påpeke dette overfor eier og eventuelt melde fra til kommunen eller fylkesmannen som tilsynsmyndighet.

Alle foreldre og ansatte kan melde saker til SAMU. Referatene fra møtene henges opp på alle foreldretavler og legges ut på foreldresidens tavle på hjemmesiden.

**Medlemmer i SAMU 2018-2019:**

Foreldrerepresentant: **Anne Maria Eikeset** a.m.eikeset@bio.uio.no

##### Foreldrerepresentant: Janice Stensvaag Kaasa j.s.kaasa@ilos.uio.no

Personalrepresentant: **Ann Linda Fürstenberg** alindah@gmail.com

Personalrepresentant: **Katrin Førde** katrin.forde@hotmail.com

Eierstyrerepresentant: **Edina Pozer** edinab@geo.uio.no

##### Eierstyrerepresentant: Linn Vårhus Sørhaug linn.varhus.sorhaug@gmail.com

Verneombud: **Tone Nygaard** tonenygaard74@gmail.com

Verneombud: **Solveig Rydland** solryd@gmail.com

Eierstyrerepresentanter velges på første styremøte om høsten, SAMU representanter på første foreldremøte.